Ing kaca 14 adêg-adêg 2 saking nginggil, algêminê sèkrêtaris, punika klèntu, lêrêsipun algêminê sèkrêtari, kantoripun wontên kalih panggenan, inggih punika ing Batawi saha ing Bogor, namung ingkang agêng ingkang wontên ing Bogor, parlunipun ing Batawi ugi dipun wontêni kantor algêminê sèkrêtari punika jalaran sabên rad kawula parêpatan K.T.G.G. wau lajêng anjrak wontên ing Batawi, konduripun dhatêng ing Bogor bilih ing rad kawula sampun botên parêpatan, wondene prayagung ingkang ambantu algêminê sèkrêtari wau botên 5 nanging namung 3, sarta kantor algêminê sèkrêtari punika botên wajib nyimpên sadaya sêrat-sêrat utawi tatêdhakan sêrat dhinês, kados ingkang kasêbut adêg-adêg ôngka 3, nanging namung tumrap sêrat-sêrat ingkang dhatêng ing ngriku kemawon, namung kantor algêminê sèkrêtari wau gadhah wajib adamêl kêkancinganipun (besluit) K.T.G.G. kados sampun cêkap samantên kemawon anggèn kula mêwahi katrangan.